唔知點解，我地對一啲半溶化狀既甜食，係冇抵抗能力，例如心太軟，例如拉絲既芝士，我自然都係其中既一份子，所以一聽到依到有流心西多士，即刻過來食。望相同食既感覺真係好唔同，例如，望相係感受唔到個種鮮整西多士既熱力，係感受唔到流心蛋黃流出來既3D感，亦都係，當然，唔知道係咩味。當我咬落個西多士度，外面既焦脆同蛋香麵包香就湧入黎，再食到入面溫熱既鮮美濃稠既蛋黃，咀嚼下仲咬到一啲蛋黃粒，十分之香，真係好好食，唔係講笑。